Mads Andenæs

Mads Tønnesson Andenæs (født 27. juli 1957) er en norsk jurist som er professor ved Institutt for privatrett ved Det juridiske fakultet ved Universitetet i Oslo. Hans hovedområder er internasjonal rett, komparativ rett og menneskerettigheter. FNs arbeidsgruppe for vilkårlig fengsling har Andenæs som medlem. Han er sønn av forleggeren Tønnes Andenæs og har tidligere brukt patronymet Tønnesson som mellomnavn.
Andenæs er utdannet cand.jur. fra Universitetet i Oslo, har doktorgrad fra Cambridge University, samt mastergrad og doktorgrad fra Oxford University. Han arbeidet fra 1985 til 1986 som byråsjef for Handelsdepartementets juridisk kontor, og deretter fra 1986 til 1993 som byråsjef, underdirektør og avdelingsdirektør i Finansdepartementets økonomiavdeling.


== Karriere ==
I 1993 ble han direktør for Centre of European Law ved King's College, University of London, en stilling han besatte til 1999. Han gikk deretter over til stillingen som direktør ved British Institute of International and Comparative Law i London, der han var til 2005. Andenes har også vært professor ved University of Leicester, Senior Fellow ved Institute of European and Comparative Law, Oxford University og Senior Research Fellow ved Institute of Advanced Legal Studies, University of London. Han har vært gjesteprofessor ved Sapienza Università di Roma (2002–09), Université libre de Bruxelles, Università degli Studi Roma Tre, Universität Wien, vært professeur invité ved Université Panthéon-Sorbonne i Paris og har tilbrakt perioder ved Humboldt-Universität zu Berlin. I 2005 var han Fellow ved Netherlands Institute for Advanced Study in the Humanities and Social Sciences. Han var direktør ved Norsk senter for menneskerettigheter fra 2007 til 2008.
Andenæs har vært redaktør, forfatter eller medforfatter i svært mange utgivelser både i Norge og internasjonalt. Han er forfatter og medforfatter av mer enn 50 bøker og er redaktør av flere tidsskrifter og bokserier. Som forsker har han i de senere årene arbeidet med EUs indre marked og gjennomføringen av europeiske og internasjonale forpliktelser i nasjonal rett (også erstatningsrettslige og andre sanksjonsregler). Han har også arbeidet med domstolenes uavhengighet, minoritetsrettigheter, personvern og ny teknologi, samt bruken av forholdsmessighetstandarder i nasjonal, europeisk og internasjonal rett. Andenæs konsentrerer seg nå særlig om gjennomføringsspørsmål, forholdet mellom politiske beslutningsprosesser og rettslig vern for individuelle rettigheter, og vernet om ytringsfriheten.
Andenæs har vært juridisk rådgiver i European Bank for Reconstruction and Development (EBRD) i London, der han hadde særlig ansvar for lovreformprosjekter i de tidligere kommuniststatene. Han har vært konsulent for Verdensbanken og Det internasjonale pengefondet (IMF). Fra 2009 er Andenæs medlem av FNs arbeidsgruppe for vilkårlig fengsling. Andenæs har hatt en rekke internasjonale verv, inkludert generalsekretær i Fédération internationale de droit européen 2000–2002, Honorary Secretary i United Kingdom Association of European Law 1997–2008 og Honorary Secretary i United Kingdom Committee of Comparative Law 1999–2005 og Chair i Association of Human Rights Institutes (2009). Andenæs er medlem av International Law Associations Securities Law Committee. Han har vært styremedlem  i den norske avdelingen av the International Commission of Jurists.
Andenæs har vært Fulbright Fellow ved Columbia University i New York. Han er Honorary Fellow i Society of Legal Studies (Storbritannia), Fellow i International Academy of Commercial and Consumer Law og Fellow i Royal Society for Arts.


== Priser og utmerkelser ==
I 2019 be han oppnevnt til Queen's Counsel honoris causa av dronning Elizabeth II. Han er første nordmann til å oppnå denne æresbevisningen.I november 2009 ble Andenæs utnevnt til ridder av den franske Æreslegionen (Chevalier dans l'Ordre national de la Légion d'honneur), som deles ut av Frankrikes president. Utmerkelsen fikk han for sin innsats for å fremme fransk rett i Storbritannia.
Andenæs er også kommandør av Republikken Italias fortjenstorden.


== Bibliografi ==
Andenæs, Mads (red.) (2011). Tom Bingham and the Transformation of the Law. Oxford University Press. ISBN 978-0-19-969334-4. 976 s.
Andenæs, Mads; Szyszczak, Erika; Davies, Jim & Bekkedal, Tarjei (ed.) (2011). Developments in Services of General Interest. T.M.C. Asser Press. ISBN 978-90-6704-733-3. 266 s.
Andenæs, Mads (red.) (2010). Theory and Practice of Harmonisation. Edward Elgar Publishing. ISBN 978 1 84980 001 3. 590 s.
Andenæs, Mads & Alpa, Guido (2010). Grundlagen des Europäischen Privatrechts. Springer. ISBN 978-3-540-79585-8. 441 s.
Andenæs, Mads & Fairgreave, Duncan (red.) (2009). Tom Bingham and the Transformation of the Law – A Liber Amicorum. Oxford University Press. ISBN 978-0-19-956618-1. 892 s.
Andenæs, Mads & Wooldridge, Frank (2009). European comparative company law. Cambridge University Press. ISBN 0-521-84219-0. 561 s.
Andenæs, Mads & Alexander, Kern (red.) (2008). The World Trade Organization and Trade in Services. Martinus Nijhoff Publishers. ISBN 978-90-04-16244-0. 975 s.
Andenæs, Mads & Alexander, Kern (red.) (2007). WTO and Trade in Services. Martinus Nijhoff Publishers. ISBN 9789004162440. 640 s.
Andenæs, Mads; Diaz Alabart, Silvia; Markesinis, Sir Basil; Micklitz, Hans & Pasquini, Nello (red.) (2007). Liber Amicorum Guido Alpa. British Institute of International and Comparative Law. ISBN 978-1-905221-28-8. 1112 s.
Andenæs, Mads; Canivet, Guy & Fairgrieve, Duncan (red.) (2006). Independence, Accountability, and the Judiciary. British Institute of International and Comparative Law. ISBN 978-0-903067-64-5. 492 s.
Andenæs, Mads & Caranta, R (2005). Independent Administrative Authorities. British Institute of International and Comparative Law. ISBN 0-903067-49-8.
Andenæs, Mads; Oberhammer, P & Hess, B (red.) (2005). Enforcement Agencies Practice in Europe. British Institute of International and Comparative Law. ISBN 0903067692.
Andenæs, Mads & Ortino, F (red.) (2005). WTO Law and Process. British Institute of International & Comparative Law. ISBN 9780903067683. 542 s.
Andenæs, Mads; Andrews, N & Nazzini, R (red.) (2004). The Future of Trans-National Commercial Litigation: English Response to the ALI/UNIDROIT Principles and Rules of Trans-National Civil Procedure. British Institute of International and Comparative Law. ISBN 0903067978. 410 s.
Andenæs, Mads; Canivet, Guy & Fairgrieve, Duncan (red.) (2004). Comparative Law before the Courts. British Institute of International and Comparative Law. ISBN 0-903067-62-5. 319 s.
Andenæs, Mads; Fairgrieve, Duncan & Caranta, Roberto (red.) (2004). Independent Administrative Authorities. British Institute of International and Comparative Law. ISBN 0-903067-49-8. 275 s.
Andenæs, Mads; Marsden, P & Hutchings, M (red.) (2004). Current Competition Law: Volume II. British Institute of International and Comparative Law. ISBN 0903067633.
Andenæs, Mads (2003). Global Trading. British Institute of International and Comparative Law. ISBN 0903067471. 51 s.
Andenæs, Mads & Avgerinos, Yannis (red.) (2003). Financial Markets in Europe: Towards a Single Regulator?. Kluwer Law International. ISBN 90-411-2159-5. 457 s.
Andenæs, Mads & Usher, JA (red.) (2003). The Treaty of Nice and Beyond Enlargement and Constitutional Reform. Hart Publishing Ltd. ISBN 1841133396. 448 s.
Andenæs, Mads; Fairgrieve, Duncan & Bell, J (red.) (2002). Tort Liability of Public Authorities in Comparative Perspectives. British Institute of Comparative Law. ISBN 0-903067-72-2.
Andenæs, Mads & Norton, Joseph J. (red.) (2002). International Monetary and Financial Law upon Entering the New Millenium. British Institute of International and Comparative Law. ISBN 0-903067-96-X. 821 s.
Andenæs, Mads & Roth, Wolf-Henning (red.) (2002). Services and Free Movement in the EU Law. Oxford University Press. ISBN 0-19-829938-9. 459 s.
Andenæs, Mads (red.) (2001). Grunnloven vår. Universitetsforlaget. ISBN 9788215001593.
Andenæs, Mads (red.) (2001). The Creation and Amendment of Constitutional Norms. British Institute of Comparative Law. ISBN 0-903067-90-0. 425 s.


== Referanser ==


== Eksterne lenker ==
(no) Publikasjoner av Mads Andenæs i forskningsdokumentasjonssystemet CRIStin
(no) Publikasjoner av Mads Andenæs i BIBSYS
Presentasjon fra Universitetet i Oslo
Presentasjon fra University of Leicester
Presentasjon fra University of London